**С.С.Жумкина, Г. Сайдалина**

**(Қазақстан, Жезқазған)**

**САЛ-СЕРІЛІК ДӘСТҮР ЖӘНЕ АҚЫНДЫҚ ОРТА**

Сал-сері — дәстүрлі [қазақ](http://kk.wikipedia.org/wiki/%D2%9A%D0%B0%D0%B7%D0%B0%D2%9B) қоғамында ерекше өнерпаздықпен байланысты ұғым.

[Сал](http://kk.wikipedia.org/wiki/%D0%A1%D0%B0%D0%BB)сөзініңэтимологиясысеріктесжігіттеріменауылғатаяғандаәдейіаттанқұлап, ауылқыздарыүйгекөтеріпалыпкіргенше сал болғанадамшатырпетпей жата беретініс-әрекеттентуындаған. Сал айрықшакиімдеріменерекшеленген. ЗерттеушіӘ.Диваев “Салдыңүстінекигенкиімі[халық](http://kk.wikipedia.org/wiki/%D0%A5%D0%B0%D0%BB%D1%8B%D2%9B)кимегентүрденболады. Егеролкигенкиімдіхалық кисе, оны кимей, қарақұрымкиізденкиімқылыпкиедіекен” дейді. Ел аузындасалдардыңпаңжүрісі, тәкаппармінездері, киімкиістері, сән-салтанатытуралыаңыз-әңгімелеркөп.

Сал-серілік дәстүрдің ерекше көрністерінің бірі – ақындық орта, ақындық мектеп. Қай ақынның өмірдеректеріне көңіл аударсақ та осы мектептің мықты дамығанын, және бұл мектептен тек халық ақындары ғана емес, жазба ақындар да сусындағанын көруге болады. Осындай өнер мектебінің ірі өкілдерінің бірі – Ыбырай Сандыбайұлы.

Ел аузындағы аңыз бойынша Ыбырай сегіз жасында түс көреді. Түсінде: ауылы шалқар көлдің жағасында екен. Ыбырай сол жағада асық ойнап жүрсе, көлдің арғы жақ қабағынан біреудің айғай салған дауысы шығады. Жай қараса, аксақалды, қолына домбыра ұстаған шал. Ол Ыбырайға «Шырағым, мынаны саған сыйладым»,— деп домбырасын лақтырып жібергенде Ыбырай шошып оянып, әндете, өлеңдете тұра келеді. Сол күннен бастап ол әрі өлең, әрі ән шығарғыш болып, елге атағы жайылады.

Ыбырайдың көптеген әндері «Гәкку», «Қарақат көз», «Балкурай», «Шалқыма», «Қаралдым», «Сүйгенім кете барды қасыма еріп», «Кісіге кісі жары жар болмайды», «Сұлу Көкше», «Отарба» және тағы басқа өлеңдері дүниеге келе бастайды /1, 5-8/. Ыбырайдың өз аузынан ән үйренген ақын-әнші Тайжан Қалмағамбетов болатын. Тайжан жастайынан нағашы атасы Үкілі Ыбырайдан тәлім-тәрбие алып өседі. 1934 жылы халық өнерпаздарының Алматыда өткен республикалық слетіне, 1936 жылы қазақ әдебиеті мен өнерінің Москвадағы онкүндігіне қатысқан, ақындықпен қатар өзі де ән шығарады. Оның «Ленин мавзолейіне», «Тайжан әні», «Ыбырайға», «Әгугәй» ән, термелері кезінде грампластинкаға түсірілген.

Сәкен Сейфуллин Ыбырай ақынмен кездесіп, әнін тыңдаған, бірге жүрген. Ыбырай есейіп кетсе де, әнді тамаша айтып, домбыраны да шебер тартатын болған. А.Құлымбетов пен С.Сейфуллиннің айтуларына қарағанда, 1924 жылдың қазанында Қызылжарда қазақ жастарының кешінде сахнаға шығып, өзінің «Қалдырған» атты мейлінше әсем әнін шырқап берген. Бір қызығы - ол Сейфуллинге «жас күнімде даусым жазық далада 7 шақырым жерге жететін еді» - деп мақтан айтыпты. Ыбырай мен Сәкеннің алғашқы кездесуінен алған әсерін Сәбит Мұқанов былайша жазады:«1927 жылы, жаздыкүні Сәкен Сейфуллин Қызылордадан Көкшетау еліне, жер бөліс науқанын өткізуге барды, Бурабай тауын айнала отырған елде бұл науқанды жүргізіп жатқан Сәкенді, сол жылы 71 жасқа шыққан Ыбырай іздеп келді. Мен Сәкеннің қасында жүр едім, Ыбырай мен Сәкен, бұған дейін жүзі таныс емес екен. Ыбырайдың ірі ақын, ірі әнші екенін бұрын естіген Сәкен «Оқжетпестің түбінде отырып тыңдау керек»,-деді. Сонда, Көкшенің жотасы қоршаған Оқжетпес қасында, Ыбырай «Көкшетаудың биігі-ай!» деп бастайтын «Каракөз» әніне шырқап жібергенде, жантайып жатқан Сәкен, орнынан атып тұрып, Ыбырайдың алдына шөге түсіп қатты да қалды. Аса ырғақты және аса биік бұл ән орындалып болғаннан кейін Сәкен «Апырай: бұндай биік және көркем дауыс болады екен!»,— деп Ыбырайды құшақтап сүйді.

Ыбырай Сәкенмен бірге жүріп, оның өлеңдеріне «Көкшетау», «Сұлу Көкше» әндерін шығарған. Ыбырай әндерінде туған жердің сұлу табиғатын суреттеу «Жалғыз тау», «Сұлу Көкше» әндерінен көрініс тапқан.

Біржан сал жас Ыбырайды алғаш рет тыңдағанда Ақан серіге қарап: “Ақанжан-ай, ертіп келген шәкіртіңе қанықтым, шын бақытты жан екенсің: қазақта жылқының перісі Құлагер саған бұйырса, ақынның перісі осы інің болар. Қазақ әнінде өзім жеке дара тұрмын, өзгелерге Ыбырай жеткізбес”, – деген сөзін халық ақыны, әкемнің ағасы Молдақмет Тырбиұлынан естіп едім. Кейін осыған ұқсас сөзді әйгілі әдебиет зерттеуші Е.Смайыловтан да оқыдым. Бұл ағамыз: “Ыбырай — шын мәніндегі ұлы өнерпаз”, – деп жазып кетті.

«Гәкку» Ыбырайдың сүйген қызы Кәкимаға арнап шығарған әні. Ғашықтық әндердің бірі «Гәккуде» автор сүйген қызы Кәкиманы аққу құсқа теңейді: Шомылған айдын көлде сіз бір аққу,

Мұндай сөз естідің бе бек ләззатлу.

Сырнай мен домбыраның арасында,

Балқыған қорғасындай қайран Гәкку.

Қазақ музыка тарихын жетік білетін академик Ахмет Жұбанов әннің шығу жайын былайша суреттейді: «Дастархан жиналғаннан кейін Ыбырай домбырасын алып қағып, құлақ күйін түсіріп, дауысын байқайын деді ме, жоқ Кәкиманын назарын аударып, бір қарасын деді ме, айқайлап жіберді. Ол кезде жалғыз Кәкима емес, отырғандардың барі де бір бұрылды. Тіпті далада жүргендер де тыпырлап, есікке лықып келіп, дауыс тез үзілген себепті қайта шалқайды... Ыбырай Кәкиманы аса ұнатып, оның гармон тартқанын, сұлу үнін, ұялшақ болғанымен сыпайы мінезін, сөйлесе сөзге шешендігін көріп, тіпті осы ауылда қыстап қалу керек болса да, бас тартпайтынын іштей сезіп отырды... Халық тарап, екеуі аз уақыт оңаша қалғанда сырларының тоқетерін түйіп, бір-біріне ұнайтындықтарын айтысты... Ертеңгі астан кейін, жүрер алдында, қаумалаған халықтың сұрауы бойынша қоштасу ретінде тағы бірнеше ән орындады да, аяғында: «Кәкимажан, мынау саған менің арнағаным» деп, жана бір әнге басты. Әннің жөнін Кәкима білмесе, басқа ешкім сезген жоқ. Оны тек Ыбырай екеуі ғана біледі. Осылай дүниеге Ыбырай шығармашылығының шыңы «Гәкку» әні шықты. «Гәкку» деген Кәкиманың атын өзгертіп, еркелетіп айтқан өлеңі. Осыдан бұл халық арасында «Гәкку» болып жайылып кетіпті. Отызыншы жылдары «Гәкку» ұлттық мәдениетіміздегі түңғыш опера композитор Е.Г.Брусиловскийдің «Қыз Жібегіндегі» Жібек қыздың ариясы болып жаңа түрге ие болды.

Қазақ­станның халық ақыны, Үкілі Ыбырайдың төл шәкірті Молдахмет Тырбиұлының айтуынша, ол алдына жан салмаған әнші­лігімен қатар, қай сайысқа салсаң да дес бермейтін білімдар, тапқыр, ағынды айтыс ақыны. Оған қоса қаламгерлігі де мол, араб, парсы тілінде оқи білген, өте зерек болған көрінеді. Ыбрай хат танығаннан кейін қолына түскен кітапты жаттап аларлық өнер көрсетіпті. “Мұңлық-Зарлық”, “Қыз Жібек”, “Жүсіп пен Зылиха”, “Тотының та­рануы”, “Сейфул- Мәлік”, “Мың бір түн” іспеттес лира-эпостық, батырлық һәм ғашықтық жыр­лары мен қисса-дастандарды жатқа өз әуенімен айта білген. Әсіресе, “Ер Тарғын” мен “Мың бір түнді” әнге қосып жатқа айтуға жалық­папты. Кейде қара сыр­наймен, кейде үкілі домбырасымен қоса шырқап, поэзияның желісіне қарай ән мақамының өрісін жатық үйлестіре білгені үлкен өнер. Ұзақ дастанды әндеткенде, кейде қолындағы домбырасын жерге қоя салып, тақпақтатып кетіп, отырған жерінен ілгері-кейін жылжып қызғылықты қимылдармен жалық­тырмас даланың дара әртісінше тыңдаған жанды жіпсіз байла­ғандай баурапты. Бойға қонған жан-жақты өнердің арқасында ауыз әдебиетінен әбден сусындап, жазба әдебиетіне иек артып, өз ақындық өрісін кеңейте білген.

Үкілі Ыбырайдың өзіне үлгі болған Арыстан, Орынбай, Шал ақын, Сегіз сері, Тезекбай, Шөже, Нұркей, Біржан сал, Ақан сері, Мұстафа сияқты саңлақтардың әндерін, айтыстарын ел арасына тарата білгендігі бір төбе.

Ыбрай тек қана ауыз әдебиетінің өкілі емес, ол өзінің ең жақын һәм жанашыр пір тұтқан ұстазы Ақан сері секілді суырып салма төкпе де, ойланып жазар жазба да ақын. Негізінде, олар ауыз әдебиеті мен жазба ақындарының ортасындағы табиғи алтын көпір іспеттес жол салды. Ыбрайдың ақындық ерекшелігіндегі басты көрініс сол жан-жақтылықта жатыр. Керегінде ағыл-тегіл құйғытып, қай сайысқа болсын іркіл­мей кірісе кетеді. Ыбы­райдың тілі де жебедей жеткіш өткір тіл. Жас ке­зінде әрлі сөз, ұлғая келе мәнді сөз, аш­ын­­ғанда зәрлі сөз таба білген Үкілі Ыбы­­райдың тілінде ақындық ерекшелігінің бас­ты арқауы жатыр. Ақынның тіл байлығы шерлі сөзі мен зерлі сөзін қоса же­кеше тал­дауды талап ететін үлкен қазына.

Ол алдындағы ұстаздары Біржан сал, Ақан серіге еліктеп алғашқы өлеңдерін де әнімен қоса шалқытты. Уыз туындылары ғашықтық сарында, әзіл-күлкі ауқымында дәстүрлі лириканы байытқаны анық. Қа­зақтың ежелгі салты бозбалалықтың қызығын күйттеу Ыбырайға да бастау берді. Шөбектің Мұқанының Мәлике атты сұлу қызын, бір жиында Ақан серінің ойынды басқару салты мен нұсқауы бойынша, алқа топта бірінші болып қасына өлеңмен шақырыпты.

“Бозбалаға бұл бір сын жеке-жеке,

Әркімнің қасындағы сәулесі ерке.

Бұйрығы ханзаданың екеу емес,

Жанымакеліпотыр, ей, Мәлике”, – дегенөлеңісондатуыпты. “Ханзада” депотырғаныАқансеріғой, олкісініағайын ел ішіәуелі “ақжігіт” депатап, артынан “Ақанаға” деугекөшті. Ал, бұлМәликегебайланыстышумақтыңжарықкөруінеолкездежігітағасыболыпқалғанАқансерініңжастардыңойынынбастапберіп, біріншікезектісенімдішәкіртіЫбырайғасілтеуіндежатыр. ЖасЫбырай: “Көсемқиында, шешенжиында” дегендей, көшбастап, өзіміндетінатқарыпты. Олнағызішкісенім мен қанынатуабіткенжүректіліктіңбелгісі. Міне, солсәттешыдайалмайбуыныбо­сап, күмісшолпысынәсемүнменсылдыр­лата, сызылабасып, сиқырлысылқымМәликесұлуашықажарынжайнататүсіп, жасақынЫбырайдыңқасынаотыракетіпті.

Ыбрай қай тақырыпқа барса да көкі­регінің көзі жеткен, ақындық сөзі жеткен шырқау шыңға шықпай тынбайды. “Қарақат көзді, сым саусақтың” бір шумағында:

“Мұхиттың сенсің құндызы,

Аспанның сенсің жұлдызы,

Өзіңнен сәулем аспайды,

Пейіште жүрген хор қызы”, – дегенін естігенде, өзі барып пейіште жүрген қызды көріп келгендей сенесің. Сүйген қызын жер-көкте, фани-бақида бар сұлулар­дан асырып жіберуі бұл ғаламда бар шырғалаңға әуестіктің нағыз өзі, қазақ поэзиясының тәңір берген асыл төрінен орын алар кемел деңгейін айқын­да­ғаны. Ыбрай өлеңдерінде тың сурет­кер­лік, тұлғалы да үлкен ойшылдық, ға­шық­қа деген ақжарма ашықтықтың нәрі бар, ғаламаттың бәрі бар. “Қарақат көзді, сым саусағы” сол ерекшелігін айқын танытады.

Ыбы­рай кейбір халық ақындарынша бір сарын­да, бір ғана ырғақта, бір ғана өлшемде қалған ақын емес. Оның шығармашылық, ақындық тәсіл, әдістері сан қилы құбыл­малы келеді. Оған қоса ол қа­зақтың жазба әдебиетіне де, суырып-салма­лығы бар ауыз әдебиетіне де қатысы молынан бар қаламгер, сегіз қырлы, бір сырлы пара­сатты дарын. Бір сөзбен айтсақ, шындықты тура сілтеуден жалтармайтын, қай заманда өмір сүрсе де өзінің өжет қалпында өрше­лене қала беретін бірбеткей ақын. Оның қай өлеңін, термесін, толғауын алсаңыз да жаңа­лық пен ақиқаттан нәр алған өткір де шешен, терең де ерен жалтарусыз мінезіне қанығасың. Дүниеге мейлінше ғашық ақын, дүниені соншалық айқын, ашық жырлап өтті. Өз қара басының қамын күйттеген жоқ, қоғамдық талас-тартыстарға қатынасып, сол елім деп жүрген жолында қатыгез заманның аяусыз ажал оғынан қаза тапты. Үкілі Ыбырай сал-серіліктің сайранында қалып қоймай, бойына Махамбеттің мінезі сіңген қайсар ақын, алғыр айтыскер, үлкен сықақшы, ержүрек азамат ақын.

**Пайдаланған әдебиеттер тізімі:**

1. Үкiлi Ыбырай. Гәкку. Әндер. // Құраст. Жүзбасов Қ., Қоспақов З. Алматы, Өнер, 1995, 128 б.
2. Жақанов I. Аққулар қонған айдын көл. Деректi әңгiмелер, эсселер. Алматы, Жазушы, 1988, 205 б.
3. Тұрсынов Е. Қазақ ауыз әдебиетiн жасаушылардың байырғы өкiлдерi, Алматы, Ғылым, 1976, 200 б.